
ДО
ОБЩИНСКИ СЪВЕТ

Б У Р Г А С

Д О К Л А Д Н А  З А П И С К А

ОТ ДИМИТЪР НИКОЛОВ – КМЕТ НА ОБЩИНА БУРГАС
Относно: Предоставяне на средства на изявени ученици за участие в международни проекти и състезания
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
В Община Бургас е постъпила докладна записка с вх. №67-00-286/17.02.2016г. от г-жа Милена Андонова – директор на ГПАЕ „ Гео Милев“- гр.Бургас, относно финансово подпомагане на следните ученици:  Евтим Стоянов Евтимов от XI клас, Пламена Павлова Сърандиева от XII клас и Теодора Желязкова Денева от XII клас и Николай Емилов Димитров- X клас от ГПНЕ“ Гьоте“. Учениците са получили покана за участие от младежката организация IVOLO за участие в младежки проект „Action for empower WOMENt: emprowering young women for better employability and participation in structured dialogue” с основна цел развитие на умения за повишаване на възможностите за намиране на работа в контекста на равенство между половете, социална и гражданска активност.
Дейностите по проекта ще се реализират в Санто Тирсо, Португалия.
Разходите на учениците за самолетни билети и допълнителните нощувки надвишават полагаемите 270 евро с малко над 150 евро и поради тази причина Теодора Желязкова Денева е проявила инициатива от името на тримата участници от ГПАЕ „ Гео Милев“ и ученикът от ГПНЕ ‚ Гьоте“ да помоли за финансова помощ Община Бургас.
Необходимият финансов ресурс ще бъде осигурен за сметка на вътрешнокомпенсирани промени в рамките на утвърдения бюджет.

Възпитаниците на ГПАЕ „ Гео Милев“ – гр.Бургас, считат, че съдействието на Община Бургас по отношение на тяхното участие в международния проект, ще представи името на държавата, града и гимназията им.
В Община Бургас е постъпила докладна записка с вх. №67-00-292/18.02.2016 г.от Г-н Красимир Стоянов- директор на ПМГ „ Акад. Никола Обрешков“- гр. Бургас, относно финансова подкрепа през месец юли и месец август 2016 г. за участие на отбори от гимназията в две от най-престижните международни математически състезания- PMWC` 2016 в Хонг Конг и IMC 2016 г. в Тайланд.Участието на отборите е както следва:

в PMWC` 2016: с един отбор от 4 ученици и в IMC 2016 г.- с един отбор ( V,VI,VII клас) - 4 ученици, с един отбор- IX-XII клас – 4 ученици.
С оглед гореизложеното, във връзка с чл. 124, ал. 2 от Закона за публичните финанси, на основание чл. 21, ал. 2 и във връзка с чл. 21, ал. 1, т. 6 от ЗМСМА, предлагам на Общинският съвет да приеме следните :
Р Е Ш Е Н И Я:

І. Намалява собствен бюджет дейност 389 „Други дейности по образованието“- „ Общинска отговорност“, §10-98 „Закрила на деца с изявени дарби“ със сумата от 11 200 (единадесет хиляди и двеста) лв.
ІІ. Увеличава бюджета на ГПАЕ „ Гео Милев“  с 900 лв. ( деветстотин лева) , на ГПНЕ“ Гьоте“ гр. Бургас  с 300 лв.( триста лева) и на ПМГ „ Акад. Никола Обрешков“ с 10 000 ( десет хиляди лева), дейност 322 „Общообразователни училища “ – дофинансиране, § 10-20 „Разходи за външни услуги“ 
ІІІ. Средствата се предоставят с цел финансово подпомагане на Теодора Желязкова Денева-300 лв, Пламена Павлова Сърандиева-300 лв. и Евтим Стоянов Евтимов-300 лв. от ГПАЕ „ Гео Милев“ и  Николай Емилов Димитров от ГПНЕ „ Гьоте“ -300 лв. за участие в проект, по покана на младежката организация IVOLO, който ще се проведе в периода между 23 и 29 март 2016 г. в гр. Тирсо, Португалия.

Средствата  в размер на 10 000 лв.( десет хиляди лева)  се предоставят на отборите от ПМГ „ Акад. Никола Обрешков“- гр. Бургас, както следва: в PMWC` 2016:  един отбор от 4 ученици и в IMC 2016 г.-  един отбор ( V-VII клас) - 4 ученици, един отбор- IX-XII клас – 4 ученици, за участие в международни математически състезания.
Приложения:   
1. Копие от докладна записка №67-00-286/17.02.2016г. от директора на ГПАЕ „ Гео Милев“- Бургас.
2. Копие от докладна записка с вх. №67-00-292/18.02.2016 г.от Г-н Красимир Стоянов- директор на ПМГ „ Акад. Никола Обрешков“- гр. Бургас
3. Копие от писмо на Теодора Желязкова Денева до община Бургас ЕД 122/12.02.2016 г.

4. Покана от младежката организация IVOLO, приложена към докладната.

